যাহোক সকালে উঠেই আমাদের প্রথম আবিষ্কার মেয়েটি উধাও । যাকে গতকাল মনে হচ্ছিলো একা একা এক কদমও যেতে পারবে না । রাতে খোয়া-দাওয়ার পর আলাদা এ ঘরে শোবার ব্যবস্থা করে সবাই চিন্তিত ছিলো ভয় টয় পায় কিনা ! মায়ের সন্দেহে ভালো করে দেখতে গিয়ে দেখা গেলো অন্য ঘরে ঢোকার জন্য তালা না খুলতে না পেরে আঁচড় কেটেই চলে গেছে অতিথি । যাবার আগে আমাদের মূল ঘরের জানালা দিয়ে বাঁশ গলিয়ে তার পুটুলীর মতোন ব্যাগখানা ঠিক ঠিকই বের করে নিয়ে গেছে । সেই সাথে দামী ক'খানা কাঁচের জিনিস যেটুকু তার নাগালের ভেতর পেয়েছে । মনে হলো বড় রকম একটা বিপদের হাত থেকে বাঁচা গেলো ।